ભાજપાના નેતા સંગીત સોમ અને વિનય કટિયારના વિવાદિત નિવેદનો વચ્ચે યુપીના મુખ્યમંત્રી યોગી આદિત્યનાથ ગુરુવારે આગ્રાના તાજમહેલની મુલાકાતે પહોંચ્યા હતા. સવારે 9 વાગે તાજમહેલ પહોંચેલા યોગી અહીં 30 મિનિટ જેવા રોકાયા હતા. ઉલ્લેખનીય છે કે ગત દિવસોમાં ભાજપના નેતાઓ તરફથી તાજમહેલ મામલે અનેક વિવાદિત ટિપ્પણીઓ કરવામાં આવી છે. જેની પર સીએમ યોગીએ તાજમહેલને ભારતીય મજૂરા દ્વારા ભારે જહેમતથી બનાવવામાં આવેલી ઇમારત કહી વિવાદોને શાંત કરવાનો પ્રયાસ કર્યો છે. ઉલ્લેખનીય છે કે આજે સીએમ યોગી આગ્રામાં 8 કલાક જેવા રોકાશે અને ત્યાંથી પછી લખનઉ જશે.